CELEX: 22021D1523
Language: bg
Date: 2018-12-05 00:00:00
Title: Решение на Съвместния комитет на ЕИП № 259/2018 от 5 декември 2018 година за изменение на приложение ХХ (Околна среда) към Споразумението за ЕИП [2021/1523]

23.9.2021   
               
               
                  BG
               
               
                  Официален вестник на Европейския съюз
               
               
                  L 337/59
               
            
         РЕШЕНИЕ НА СЪВМЕСТНИЯ КОМИТЕТ НА ЕИП № 259/2018
         от 5 декември 2018 година
         за изменение на приложение ХХ (Околна среда) към Споразумението за ЕИП [2021/1523]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент (ЕС) № 1031/2010 на Комисията от 12 ноември 2010 г. относно графика, управлението и други аспекти на търга на квоти за емисии на парникови газове съгласно Директива 2003/87/ЕО на Европейския парламент и на Съвета за установяване на схема за търговия с квоти за емисии на парникови газове в рамките на Общността (1) беше включен в Споразумението за ЕИП с Решение № 152/2012 от 26 юли 2012 (2).
                  
               
                     (2)
                  
                  
                     Двадесет и пет държави членки (наричани по-долу „участващите държави членки“) и Европейската комисия, от името на Европейския съюз, са сключили Споразумението за съвместно възлагане на обществени поръчки за избор на общи тръжни платформи (3), а всички държави членки (наричани по-долу „държавите членки“) и Европейската комисия, от името на Европейския съюз, са сключили Споразумението за съвместно възлагане на обществени поръчки за избор на тръжен инспектор (4) (наричани по-долу „споразуменията за съвместно възлагане на обществени поръчки“).
                  
               
                     (3)
                  
                  
                     В член 165 от Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и Решение № 541/2014/ЕС и за отмяна на Регламент (ЕС, Евратом) № 966/2012 (5) се предвижда възможността Европейският съюз да провежда съвместни процедури за възлагане на обществени поръчки с държави от Европейската асоциация за свободна търговия („ЕАСТ“ или с държави — кандидатки за членство в Съюза, при условие че тази възможност е била изрично предвидена в двустранен или многостранен договор.
                  
               
                     (4)
                  
                  
                     Във връзка с това държавите от ЕАСТ, които са договарящи страни по Споразумението за ЕИП, решиха да проведат съвместно възлагане на обществена поръчка заедно с Комисията и участващите държави членки за избор на една или повече тръжни платформи, предвидени в член 26, параграф 1 от Регламент (ЕС) № 1031/2010 на Комисията от 12 ноември 2010 г., и с Комисията и държавите членки за избор на тръжен инспектор, предвиден в член 24 от посочения регламент, след съвместна процедура за възлагане на обществена поръчка по смисъла на член 165 от Регламент (ЕС, Евратом) 2018/1046.
                  
               
                     (5)
                  
                  
                     Регламент (ЕС) 2017/1902 на Комисията от 18 октомври 2017 година за изменение на Регламент (ЕС) № 1031/2010 на Комисията с цел привеждане на търговете на квоти в съответствие с Решение (ЕС) 2015/1814 на Европейския парламент и на Съвета и вписване на тръжна платформа, която трябва да бъде избрана от Обединеното кралство (6) следва да бъде включен в Споразумението за ЕИП.
                  
               
                     (6)
                  
                  
                     Поради това приложение XX към Споразумението за ЕИП следва да бъде съответно изменено.
                  
               
                     (7)
                  
                  
                     Участието на държавите от ЕАСТ в съвместните процедури за възлагане на обществени поръчки ще бъде подкрепено от факта, че те стават страни по споразуменията за съвместно възлагане на обществени поръчки. В съответствие с условията на споразуменията за съвместно възлагане на обществени поръчки, които дават възможност на държавите от ЕАСТ да се присъединят към съвместното действие, Комисията се упълномощава да подпише от името на всяка държава членка споразумение с държавите от ЕАСТ, с което държавите от ЕАСТ се присъединяват към споразуменията за съвместно възлагане на обществени поръчки,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение XX към Споразумението за ЕИП се изменя, както следва:
            
                        1.
                     
                     
                        В точка 21ала (Регламент (ЕС) № 1031/2010 на Комисията) се добавя следното тире:
                        
                                    „ —
                                 
                                 
                                    
                                       32017 R 1902: Регламент (ЕС) № 2017/1902 на Комисията от 18 октомври 2017 г. (ОВ L 269, 19.10.2017 г., стр. 13),“
                                 
                              
                  
                        2.
                     
                     
                        Текстът на точка 21 ала (Регламент (ЕС) № 1031/2010 на Комисията) се заменя със следното:
                        
                                    „а)
                                 
                                 
                                    По отношение на държавите от ЕАСТ първото изречение на член 22, параграф 7 се чете, както следва:
                                    „Държавите от ЕАСТ уведомяват Надзорния орган на ЕАСТ за идентичността на тръжния продавач и неговите данни за контакт, а той препраща информацията до Комисията.“
                                 
                              
                                    б)
                                 
                                 
                                    В член 24, параграф 2 се добавят следните изречения:
                                    „При условие че държавите от ЕАСТ и Европейската комисия от свое име и от името на държавите членки сключат споразумение, при което страните от ЕАСТ се присъединяват към Споразумението за съвместно възлагане на обществени поръчки за избор на тръжен инспектор, държавите от ЕАСТ участват в съвместното действие съгласно настоящия член.“;
                                 
                              
                                    в)
                                 
                                 
                                    В член 26, параграф 1 се добавя следното изречение:
                                    „При условие че държавите от ЕАСТ и Европейската комисия от свое име и от името на държавите членки сключат споразумение, при което страните от ЕАСТ се присъединяват към Споразумението за съвместно възлагане на обществени поръчки за избор на общи тръжни платформи, държавите от ЕАСТ участват в съвместното действие съгласно настоящия член.“;
                                 
                              
                                    г)
                                 
                                 
                                    членове 30 до 32 не се прилага към държавите от ЕАСТ;
                                 
                              
                                    д)
                                 
                                 
                                    В член 52, параграф 3 се добавя следната алинея:
                                    „Делът от разходите на тръжния инспектор, съответстващ на дадена тръжна платформа, избрана съгласно член 26, параграф 1 се разпределя между държавите членки, участващи в съвместното действие и държавите от ЕАСТ, в съответствие с техните дялове в общото количество квоти, продавани в съответната тръжна платформа.““
                                 
                              
                  
         
            Член 2
            Текстът на Регламент (ЕС) 2017/1902 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 6 декември 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 5 декември 2018 година.
            
               
                  За Съвместния комитет на ЕИП
               
               
                  Председател
               
               Oda Helen SLETNES
            
            
               
                  Секретари
               
               
                  на Съвместния комитет на ЕИП
               
               Hege M. HOFF
               Mikołaj KARŁOWSKI
            
         
         
            (1)  ОВ L 302, 18.11.2010 г., стр. 1.
         
            (2)  ОВ L 309, 8.11.2012 г., стр. 38.
         
            (3)  https://ec.europa.eu/clima/sites/clima/files/ets/auctioning/docs/en_cap_en.pdf
         
            (4)  https://ec.europa.eu/clima/sites/clima/files/ets/auctioning/docs/en_am_en.pdf
         
            (5)  OB L 193, 30.7.2018 г., стр. 1.
         
            (6)  OB L 269, 19.10.2017 г., стр. 13.
         
            (*)  Без отбелязани конституционни изисквания.